text: सुरजेवाला ने कहा कि कांग्रेस के प्रदेश अध्यक्ष, सीएलपी नेता, मुख्यमंत्री, पूर्व मुख्यमंत्री, सांसद और विधायक रैली में मौजूद रहेंगे. उन्होंने कहा, ‘‘यह देश... कांग्रेस के लिए एक ऐतिहासिक दिन होगा. भारत में राजनीति को परिवर्तित करने के लिए एक नये युग की शुरूआत होगी.’’ उन्होंने कहा कि पूरा भारत ‘‘भ्रष्टाचार, बैंक घोटालों, राफेल घोटाले, बड़े पैमाने पर बेरोजगारी और दिन पर दिन जिस तरीके से व्यापार नीचे जा रहा है’’ उसको लेकर आक्रोशित है. उन्होंने कहा, ‘‘मोदीजी के शासन में चारों ओर नफरत है.. लोग दलितों, आदिवासियों और पिछड़ों के खिलाफ अत्याचारों को लेकर नाराज हैं. न्यापालिका पर हमला हो रहा है.’’